Gameways Anti-Poaching and Nature Training NPC, Steenbokpan
Jy kan ’n verskil maak! Die Gameways Teen-Wildstroop kursus rus studente toe met die nodige kennis en praktiese opleiding om op te staan teen misdaad en stroping aktiwiteite wat geskied in ons land.
GAMEWAYS TEEN-WILDSTROOP KURSUS
Die getalle van verskeie Suid Afrikaanse wildspesies is drasties besig om af te neem. Indien ons nie gaan veg vir die lewens van ons diere nie, gaan daar nie meer diere oor wees vir ons nakomelinge om te sien nie. Dis nou jou kans om die verskil te maak. Bespreek jou plek in die Gameways Teen-Wildstroop kursus en veg saam met ons vir die toekoms.
Lees asseblief die onderstaande inligting sorgvuldig deur:
Die GameWays Teen-Wildstroop “Anti-Poaching” opleiding bestaan uit 3 dele wat strek oor ’n 3 maande periode. Studente met ’n kriminele rekord kan nie aanvaar word nie. Na die kursus suksesvol voltooi is sal studente van 18 jaar en ouer gewapend uitgeplaas kan word.
Deel 1: Teen-Wildstroop Teorie (Selfstudie tuis)
Deel 2: Teen-Wildstroop Prakties (Gameways fasiliteit)
Deel 3: Teen-Wildstroop Veldfase (By renoster boere)
Deel 1 (Ongeveer 1 maand voor kursus aanvang – self studie)
Omdat ons die maksimum moontlike tyd aan praktiese opleiding wil spandeer, word van studente verwag om sekere teoretiese werk deur middel van self-studie voor die kursus aanvang af te handel. Die suksesvolle voltooiing van die teorie is deel van die toelatings vereiste vir die praktiese opleiding. Leer materiaal sal aan studente gestuur word sodra ons die 50% deposito ontvang.
Anti-Poaching Course: - Teorie. Studente moet hierdie aan-lyn (online) kursus voltooi oor ’n maand tydperk deur deeltyds te studeer. Daar word ’n oopboek eksamen afgelê en indien geslaag sal studente ’n sertifikaat van Wildlife Campus ontvang. Die sertifikaat is ’n toelatings vereiste van GameWays.
PSIRA – Graad E & D – Sekuriteit: Studente sal die leer materiaal ontvang vir hulle sekuriteit kwalifikasie en moet hulleself vergewis met die teoretiese inhoud daarvan. Die kursus van 2 dae sal deel vorm van die praktiese maand by GameWays waar ’n eksamen afgelê word. Indien die student slaag sal ‘n sertifikaat uitgereik word. Die student sal dan by PSIRA registreer word. (PSIRA - Private Security Industry Regulatory Authority)
Vuurwapen bevoegdheid kursus: Studente wat nie ‘n vuurwapen bevoegdheid kursus sertifikaat beskik nie (Competency), kan dit bekom deur 5 dae voor die kursus aanvang by GameWays in te klaar. Die bevoegdheid dek 5 kategorieë naamlik:
U/s 117705 - Knowledge of Firearms Control Act 60 of 2000
U/s 119649 - Handle and use a Handgun
U/s 119650 - Handle and use a Self-loading Rifle or Carbine
U/s 119651 - Handle and use a Manually Operated Rifle or Carbine
U/s 119652 - Handle and use a Shotgun
U/s 123511 - Handle and use a Self-loading Rifle or Carbine for Business Purposes
U/s 123514 - Handle and use a Shotgun for Business Purposes
U/s 123515 - Handle and use a Handgun for Business Purposes
U/s 123519 - Handle and use a Manually Operated Rifle or Carbine for Business Purposes
(jou vuurwapen bevoegdheid sertifikaat en aansoek moet steeds by jou naaste SAPS vuurwapen tak ingehandig word na die kursus)
Mediese geskiktheid sertifikaat: Studente moet voor die kursus ‘n brief verkry wat hulle medies geskik verklaar om deel te neem aan die fiksheid program. Dit kan verkry word van jou huisdokter (GP).
Studente kan hierdie tyd gebruik om fisies voor te berei vir die minimum fiksheid toelating vereistes deur daagliks te oefen. Fiksheidstoets met aankoms
50 opsitte “sit-ups” binne 2 minute.
5km draf binne 30 minute.
30 opstote “push-ups” sonder on ritme te breek.
30 ses meter wissellope binne 90 sekondes.
Deel 2 Praktiese opleiding by GameWays
Opleiding word aangebied deur verskeie instrukteurs elk ’n spesialis in hulle gebied van opleiding.
Eerstehulp vlak 2 mediese kwalifikasie sertifikaat.
PSIRA – Graad E & D sekuriteit sertifikaat en registrasie as sekuriteit beampte.
Slang hantering sertifikaat deur Reptile Rescue.
Ongewapende vegkuns “unarmed combat” sertifikaat.
Gevorderde vuurwapenopleiding en nagskiet.
Veldkuns, oorlewing en kamoeflering.
Navigasie, kaartlees en kompas.
Diere anatomie en nadoodse ondersoek.
Strikke en onwettige 'jam' metodes.
Spoorsny en teen-spoorsny.
Kommunikasie en 2-rigting radio prosedures.
Waarneming en observasieposte.
Hinderlaag en teen-hinderlaag prosedures.
“Kontakdrils”, die vuurgeveg en opruiming van die doelwit area.
Huis penetrasie en opruiming.
Grootwild identifisering en gewoonte studies.
Ontplooiing in reservate waar van die groot 5 voorkom.
Gedurende die opleiding van fase 2 sal die studente die volgende uniform ontvang vir die verloop van die kursus
2x Lang broeke (Camo)
2x Lang mou hemde
1x Ronde Hoed (Camo)
Deel 3 Veldfase
Die finale fase van die Teen-Wildstroop opleiding behels die maandlange ontplooiing as Teen-stroop Eenheid (TSE) kandidaat in ’n wildtuin of wildplaas waar van die Groot-5 voorkom.
Kandidate is onder konstante evaluering om te bepaal of leeruitkomste behaal is.
Vir hierdie fase kom kandidate onder operasionele bevel van die Sekuriteit Afdeling (TSE) van die park of plaas wat in beheer is van die daaglikse ontplooiing en take.
Aan die einde van die fase word evaluasiestate gekonsolideer en kandidate kry ’n finale punt.
Suksesvolle kandidate ontvang ‘n GameWays sertifikaat.
GameWays Opleiding Fasiliteit
GameWays beskik oor ‘n 2,200 Ha opleiding fasiliteit wat ideal is vir Teen-Wildstroop opleiding. Die opleiding terein is gelee naby Steenbokpan sowat 70Km wes van Lephalale / Steenbokpan, Limpopo Provinsie.
Sertifikate en kwalifikasies saamgevat vir die bogenoemde prys
GameWays Anti-Poaching Sertifikaat.
Vuurwapen bevoegtheid vir besigheid (alle wapens) Sertifikaat.
PSIRA Sekuriteit Graad E Sertifikaat.
PSIRA Sekuriteit Graad D Sertifikaat.
Wildlife Campus Teoretiese Sertifikaat.
Noodhulp Vlak 2 Sertifikaat.
Self Verdediging Sertifikaat.
Slang Hantering Sertifikaat.
WILDLIFE CAMPUS SITE
MEDIESE GESKIKTHEID VORM
Die Hoof Instrukteur is Oud Kolonel (afgetree) Sidney Zeeman. Hy het vervroegde uittrede uit die SANW geneem na 36 jaar diens. Hy het 5 jaar in die operasionele gebied in die noorde van Namibië deurgebring tot en met die onttrekking van die SAW voor die verkiesing. Later as Bevelvoerder van 5 SA Infanterie Bataljon en daarna van die SA Leër Steunbasis Ladysmith was hy verantwoordelik vir die magsvoorbereiding van die SA Leër se eenhede onder bevel, die opleiding van parkeraad veldwagters in die KwaZulu Natal Provinsie en die bestuur van opleidingsareas.
Laasgenoemde het die implimentering van Teen-Wildstroop maatreëls ingesluit. Sy ondervinding as bevelvoerder en later as ‘n stafoffisier van die Hoof van die SA Leër het hom onderleg gemaak in bevelsfunksies soos personeel, sekerheid, logistiek, finansies en kommunikasie. Hy het ‘n Baccalaureus graad in Krygskunde behaal aan die Universiteit van Stellenbosch en die Sertifikaat in Kwaliteitsbestuur (TQM) aan die Universiteit van Suid-Afrika. Hy voltooi ook die mees senior program in die SA Nasionale Weermag naamlik die ENSP Kursus of “Executive National Strategic Programme” aan die SA Verdedigings Kollege.